Zǎn, ḿbōmán Ǹtondôbə ayéngá miǹtag, ńsɔ̄án ńkóm wákode bíā; 2Ńkāŋán tōban ai nyé bǐ kaŋa nyé, bǐ sɔán ai nyé ai biá. 3Amú Ńtondôbə a nə́ Zāmbá ńnēn, ǹkúkúmá ńnēn yǎ ā lod bəzambá bə́sə. 4A bələ́ bīdɔ̄g bí sí á mɔ́, abobǒn miǹkǒl láwōge ai nyé. 5Énye a nə́ ai máŋ, énye a ngákom mɔ́, é sí é nə̄ ńkōd nyī, énye a ngámám dzɔ̄. 6Nyíígán, ńlúígán miǹló, búdúbán būbūdú, ńkúdán məbɔ́ŋ á mís mə́ Zāmbá yǎ á ngākom bíā ! 7Amú énye a nə́ Zāmbá wáán; bǐ nə ayɔ̌ŋ yā ā kə ai dɔ́ á mə̄dîga, ǹkundǎ yā ā baala. Aná, mǐ bɔ̄ɔ̄ á kig kíŋ dzīé mə̄wóg !